recursal/SuperWikiNEXT-32B huggingface dataset:
La bazarplaco en Arnstadt; malantaŭ la arboj estas la t.n. *Galerioj*, maldekstre la ruĝkolora urbodomo. La fotinto troviĝas ĉe *Unterer Markt*, la strato kiu kondukus dekstren nomiĝas *Kohlgasse*. Bone videblas la triangula formo de la placo; dorse de la fotinto troviĝas la t.n. *Galerioj*, centre videblas la sidanta Bach.
La triangula **Bazarplaco de Arnstadt** (germane *Marktplatz*) estas sendube la centro de la urbo Arnstadt en Germanujo.

Historio
--------

Post la granda incendio de 1581 la urbo rekonstruitis dum grandparte samtempa konservado de la historiaj stratokondukoj kaj surkonstrustrukturoj. Kune kun la areo ĉirkaŭ la Kirko Nia kara Sinjorino la bazarplaco estas unu el la plej malnovaj placoj en la tuta urbo.

Surkonstruo fortimpresa surloke estis estinta jam antaŭ 1581. Ĝi detruitis (kun kelkaj esceptoj, ekz. la domo Unterm Markt nr. 4). Post la brulego la bazarplaco ricevis la nunan aspekton definitivan. Domoj inter urbodomo kaj Bach-kirko malkonstruitis kaj la orienta domaro iomete translokitis eosten.

Dum la 18-a jarcento la videblaj faktrabaĵoj stukitis. Kelkaj domoj el la 19-a jc bone integriĝis en la historia ensemblo. En 1899 kaj 1943 malkonstruitis du ornamitaj domoj.

Domoj kaj monumentoj ĉe la placo respektive en proksimeco
---------------------------------------------------------

* Haus Zum Güldenen Greif
* La t.n. *Galerie* (kun historia apoteko)
* Urbodomo
* Bach-monumento
* Haus Zum Pfau
* Haus Zur Rothen Thür
* Haus Zum Palmenbaum
* Altes Rektorat
* Bach-domo
* Waidhaus
* Bach-kirko
* Haus Zum Falkenstein
* Mägdleinschule

* Kategorio Marktplatz (Arnstadt) en la Vikimedia Komunejo (Multrimedaj datumoj)
Ĉi tiu artikolo estas verkita en Esperanto-Vikipedio kiel la unua el ĉiuj lingvoj en la tuta Vikipedia projekto.

**Martin von AMBERG** (latine: *Martinus Ambergensis*) estis germana inkvizitoro, teologo kaj verkisto. Li aktivis ĉ. inter 1370 kaj 1400.

Vivo
----

Martin verkis la popularan, edifan skribaĵon *Gewissensspiegel* (ĉ. 1370-82) kaj eble estis pastro en la Preĝejo de Virgulino Maria antaŭ Týn en Prago.

La kariero inkvizitora por kontraŭbatali la kredon de la valdanoj (laŭ komisio de la papo aŭ, pli verŝajne, de la episkopo) dokumente atesteblas (parte kune kun Petrus Zwicker): 1374 en Strasburgo, 1380-aj jaroj en Regensburg, 1391 en Würzburg kaj Erfurto, 1396 en Prago, 1399 en Nurenbergo (tie ĉi li honoriĝis publike) kaj Bamberg, 1400/01 en Trnava, Hartberg kaj Sopron.

La verko *Gewissensspiegel*, de kiu konserviĝis 34 manuskriptoj, elstaras inter la tiutempa kateĥisma literaturo enhave kaj forme. Ĝi servu kiel enkonkuko je la ĉefaj kredofundamentoj al neregantoj de la latina lingvo. Kreon de tia verko klopodis la provinca sinodo de Prago en 1355 kaj eĉ ordonis la partoprenintoj de la koncilio de Lavaur en 1368 ĉar oni sentis la ardan deziron havi ion tian je dispono. Mendinto estis konsilisto de la hungara reĝo, Hans von Scharfeneck el Dalmatio. Enhave ekzistas similoj al *Compendium theologicae veritatis* de Hugues Ripelin el Strasburgo kajal aĵoj de Johano de Novoforo. Martin restadis en Prago 1380 kaj tiam li ekkonis ties skribaĵojn. Ĉiuokaze influis *Gewissensspiegel* siaspece verkoj de Hans Vintler kaj de Stefano el Lanškroun.

Literaturo
----------

* Th.-M. Charland: "Les Auteurs d'Artes Praedicandi au XIIIe siècle d'après les manuscrits", ĉe: *Études d'Histoire Littéraire et Doctrinale du XIIIe Siècle*, 1932, p. 41-60
* E. Weidenhiller: *Untersuchungen zur deutschsprachigen katechetischen Literatur des späten Mittelalters*, 1965, p. 134-140
* M. Schwinger: *Martin von Amberg - Der Gewissensspiegel. Zur handschriftlichen Überlieferung*, disertaĵo, Graz 1966
* G. Steer: "Der Gewissensspiegel Martins von Amberg und das Compendium theologicae veritatis Hugos von Straßburg", ĉe: *Paul-Braune-Beiträge* 90/1968, p. 285-302
* R. Kieckhefer: *The Inquisition in Fourteenth Century Germany*, disertaĵo, Austin 1972
* A. Patschovsky: *Quellen zur böhmischen Inquisition im 14. Jh.*, 1979
* Art. „Martin von Prag" fare de Herman Haupt, ĉe: *Allgemeine Deutsche Biographie*, Band 52 (1906), p. 219 (tie ĉi interrete)

Fonto
-----

* Werbow, Stanley N. "Martin von Amberg" ĉe: *Neue Deutsche Biographie* 16 (1990), p. 277-278 (tie ĉi interrete)

Notoj
-----

1. ↑

|  |  |
| --- | --- |
| Bibliotekoj | * PeEnEo: 815673
* GND: 100964672
* VIAF: 315082494 201934274, 315082494
* ISNI: 0000 0003 5797 0481, 0000 0003 9190 2554
* SUDOC: 032332068
 |
| Kiel legi la taksonomionKiel legi la taksonomion**Markobrova ĝangalmuŝkaptulo** |
| --- |
|  |
| Markobrova ĝangalmuŝkaptuloMarkobrova ĝangalmuŝkaptulo |
| **Biologia klasado** |
| 

|
|  |
|
|
|
| Regno: | Animaloj *Animalia* |
|
|
|
|
|
|
|
|
|
|
|
|
|
|
|
|
|
| Filumo: | Ĥorduloj *Chordata* |
|
|
|
|
|
|
|
|
|
| Klaso: | Birdoj *Aves* |
|
|
|
|
|
|
|
|
|
|
|
|
|
| Ordo: | Paseroformaj *Passeriformes* |
|
|
|
|
|
|
| Familio: | Muŝkaptuledoj *Muscicapidae* |
|
|
|
|
|
| Genro: | *Rhinomyias* |
|
|
|
|
|
|
|
|
| Specio: | ***R. insignis'*** |
|

 |
| Dunomo |
| ****Rhinomyias insignis****(Ogilvie-Grant, 1895) |
|
|
|
| Konserva statuso |
| **Konserva statuso: Vundebla** |
|
|
|
|
|
|
|
|
|
|
| Aliaj Vikimediaj projektoj |
| 

|  |  |
| --- | --- |
|  | Sistematiko en Vikispecioj |

 |
|
| 

|  |  |
| --- | --- |
|  | Komunejo pri Markobrova ĝangalmuŝkaptulo  |

 |
| v • d • r |

La **Markobrova ĝangalmuŝkaptulo** (***Rhinomyias insignis***) estas specio de birdo de la familio de Muŝkaptuledoj. Ĝi estas endemia de Filipinoj.

Tiu specio estas simila al la tre parenca Gorĝomakula muŝkaptulo je tio ke ambaŭ havas krom la kutimajn brunajn suprajn partojn kaj helgrizecajn subajn partojn distingajn blankajn brovojn kaj gorĝon kaj pro tio ambaŭ specioj meritus ĉiu ajn el la du nomoj. Distinge la Markobrova ĝangalmuŝkaptulo havas tre konstantan kaj regulan **blankan superokulan strion** kaj ĝia gorĝo estas pli malferma areo kaj ne tiom bordita kiel ĉe la Gorĝomakula ĝangalmuŝkaptulo. Krome la subaj partoj ne estas samkolora helgrizaj, sed kun helbruneca brusto sub la blanka gorĝo.

Ties natura habitato estas subtropikaj aŭ tropikaj humidaj montarbaroj. Ĝi estas minacata pro habitatoperdo.

Referencoj
----------

* BirdLife International 2004. Rhinomyias insignis[*rompita ligilo*]. 2006 IUCN Ruĝa Listo de Minacataj Specioj. Konsultita la 27an de julio 2007.
**Martin William MURIBØ** (naskita la 23-an de decembro 1884 en Valdal; mortinta la 24-an de decembro 1956) estis norvega esperantisto kaj lignaĵisto en Oslo.

Li lernis Esperanton en 1917. Li estis estrarano de NEL en 1918, kunfondiinto de SAT en 1921 kaj fondinto de NALE en 1924. Krome li estis dumviva ano de UEA. Li verkis korespondan kurson por laboristoj en 1924 kaj lernolibron en 1932. Li estis kunlaboranto de *Sennaciulo, La Nova Epoko* kaj *Arbeider Esperantisten.*

En 1926 li elmigris per la ŝipo *Albemarle* de Oslo al la Galapagoj, nome al insulo San Cristóbal. Sed la tieaj vivkondiĉoj tute ne estis paradizaj, kaj jam en aŭ antaŭ 1929 li forlasis la insulon. Poste li denove loĝis en Norvegio.

Eksteraj ligiloj
----------------

* Jemtegaard på Bekkelagshøgda (paĝo en la norvega kun informoj pri kaj foto de Martin Muribø)

Notoj
-----

1. ↑  Gravferdsetaten i Oslo kommune
2. ↑  Emigrants from Kristiania 1867-1927, additions
3. ↑   Drømmen om Galapagos. Arkivita el la originalo je 2015-05-18. Alirita 2015-05-15.


|  |  |
| --- | --- |
|  Kopirajto | Ĉi tiu artikolo baziĝas (parte aŭ tute) sur artikolo el la **Enciklopedio de Esperanto**.

---

La originala teksto kontroleblas en interreta arkivo de la fonto. |
|  |  |
| --- | --- |
|  | - La mallongigo FR en Marly FR staras por la svisa Kantono Friburgo. Por aliaj signifoj de la nomo vidu sub **Marly**. |


---


**Marly** (malnova germanlingva nomo **Mertenlach**) estas komunumo en la distrikto Sarino en Kantono Friburgo, Svislando. Ĝi havis 7579 loĝantojn je la 31-a de decembro 2010.

Geografio
---------

Marly situas en la Friburga Mezlando sude de la kantonĉefurbo Friburgo ĉe la suda bordo de la rivero Sarino. Tra la komunumo fluas la rivero Ĝerino, orienta alfluanto de Sarino. La komunumo Marly konsistas el la partoj Marly-le-Grand, Marly-le-Petit, Montivert kaj la vilaĝeto Chésalles kaj diversaj izolitaj bienoj.

La teritorio de la komunumo etendiĝas sur areo de 7,70 km², de kiuj 29,4% estas kovritaj de arbaro, 35,2% servas por agrikulturo kaj 30,8% por setlado.

Najbaraj komunumoj
------------------

La komunumo Marly limas en nordo al Friburgo, en oriento al Pierrafortscha, en sudoriento al Villarsel ĉe Marly, en sudo al Ependes, en sudokcidento al Arconciel, en okcidento al Hauterive, kaj en nordokcidento al Villars ĉe Glano.

Trafiko
-------

Tra Marly pasas la kantona ĉefvojo n-ro 180 de Friburgo al Bulle. La plej proksima alveturejo al la svisa aŭtovojo A12 situas proksimume 5 kilometrojn nordokcidente de la komunumo en Villars ĉe Glano. Per diversaj buslinioj de la friburga busreto, la komunumo estas bone konektita al la publika transportreto.

Historio
--------

La unua dokumenta mencio de Marly datiĝas el la jaro 1055 kiel *Marlensi*. Dum mezepoko Marly estis aparta senjorujo sub la regado de la Senjoroj de Arconciel. En la jaro 1442, eventuale jam antaŭe, Marly fariĝis havaĵo de la urba ŝtato Friburgo kaj apartenis sub la Burga Flago al la malnova kamparo de Friburgo. Dum la Helveta Revolucio kaj ĝis 1848 ĝi apartenis al la distrikto Friburgo kaj tiam surbaze de la nova kantona konstitucio de Friburgo estis integrita al la distrikto Sarino.

Vidu ankaŭ
----------

* Aliaj lokoj kun la nomo Marly

Notoj kaj referencoj
--------------------

1. ↑  Fonto: Reta mapo 1:20000 de Swisstopo[*rompita ligilo*]
2. ↑  Fonto: Komunumdatumoj de la retejo de la Svisa Federacia Oficejo pri Statistiko, retejo konsultita la 5-an de novembro 2011
3. ↑  Fonto: *Claude Simonet*: *Marly* en *Historia Leksikono de Svislando* (2009-10-27)

Eksteraj ligiloj
----------------

* Kategorio Marly FR en la Vikimedia Komunejo (Multrimedaj datumoj)

* Oficiala retejo de la komunumo Marly

* **Vidu ankaŭ en la Vikimedia Komunejo la kategorion Marly** – (Kolekto de bildoj kaj plurmediaj dosieroj)

  


|  |  |  |  |
| --- | --- | --- | --- |
| 

| v • d • rKomunumoj de la distrikto Sarino |
| --- |
| Arconciel • Autafond • Autigny • Avry • Belfaux • Chénens • Chésopelloz • Corminboeuf • Corpataux-Magnedens • Corserey • Cottens • Ependes • Farvagny • Ferpicloz • **Friburgo** • Givisiez • Granges-Paccot • Grolley • Hauterive • La Brillaz • La Sonnaz • Le Glèbe • Le Mouret • Marly • Matran • Neyruz • Noréaz • Pierrafortscha • Ponthaux • Prez-vers-Noréaz • Rossens • Senèdes • Treyvaux • Villars ĉe Glano • Villarsel ĉe Marly • Vuisternens-en-Ogoz |  |

 |
La **Maro de Zanj** (arabe بحر زنج) estas iama nomo por parto de Okcidenta Hindia Oceano apuda al la regiono de la Afrikaj Grandaj Lagoj referencataj de mezepokaj arabaj geografoj kiel Zanj. La Maro de Zanj estis timiga zono por arabaj maristoj kaj legendoj pri danĝeroj en la akvoj abundis, speciale ĉe la plej sudaj limoj.

Geografio
---------

La termino esti aplikita al la marzonoj apud la orienta parto de la Afrika kontinento konata de antikvaj islamaj esploristoj kaj kronikistoj kiel Al Masudi kaj Ibn Batuta.

Kvankam geografie nesufiĉe difinita, la areo de la Maro de Zanj inkludis ampleksan maran regionon iel etenda tiom for kiom la antikvaj navigistoj povis atingi per siaj daŭoj. Suferante la variadojn de la ventoj de musono, la Maro de Zanj estis sude de la Eritrea Maro. Ĝi etendiĝis ĉe la marbordo de Sudorienta Afriko tiom suden kiom ĝis la Mozambika Kanalo, inklude Komorojn kaj akvojn ĉe la orienta marbordo de Madagaskaro. Oriente la maro etendiĝis okcidente de Sejŝeloj kaj nordokcidente de la insuloj Maskarenoj.

7° 0′ S 50° 0′ O﻿ / ﻿7.000 °S, 50.000 °O﻿ / -7.000; 50.000 (mapo)

Notoj
-----

1. ↑  دانشنامه جهان اسلام، بنیاد دائرة المعارف اسلامی، برگرفته از مقاله «بحرالزنج»، شماره۵۴۲ Artikolo en Islama Tutmonda Enciklopedio
2. 1 2 3   Al-Masudi, *Meadows of Gold and Mines of Gems*, vol. 1, p. 234
3. ↑  Ibn Battuta, *The Travels of Ibn Battuta*

|  |  |
| --- | --- |
| Bibliotekoj | * PeEnEo: 699577
 |
historia gastejo de la teritorio Sensenstein
La **20-a Internacia Seminario** de la Esperanto-Junularo okazis inter la 27-a de decembro 1976 kaj la 3-a de januaro 1977 en la seminariejo Sensenstein en Niestetal proksime de la urbo Kaselo de la federacia lando Hesio en la centro de Germanio. La kiel dum antaŭaj aranĝoj science altnivelajn prelegojn kaj laborgrupojn dumtage kaj la tutnoktan interkonatigan kaj festan programon partoprenis centkvindeko da lernantoj kaj studentoj (plus iuj lastmomentaj aliĝintoj) el dek naŭ eŭropaj landoj (18 eŭropaj kaj Japanio; malkutimis tiuepoke ke ankaŭ sukcesis partoprenoj el la socialismaj ŝtatoj Bulgario, Rumanio kaj la proksima Ĉeĥio, dum partoprenantoj el Hungario kaj Pollando preskaŭ ĉiujare sukcesis veni al la evento). La organizan teamon de GEJ konsistigis *Hans-Dieter Platz, Karl Trimborn, Franz Kruse* kaj *Thomas Bormann*. Kiel dum antaŭaj jaroj, la Federacia ministerio pri familioj, maljunuloj, virinoj kaj junuloj de Germanio subvenciis la aranĝon per plurdekmil germanaj markoj, tial ke ne nur la kotizoj estis parte pagitaj de la ŝtato, sed ĉiu partoprenanto sub 26 jaroj rericevis procentaĵon de siaj vojaĝkostoj (plejparte duonon), kio do aparte kuraĝigis partoprenantojn el pli foraj landoj alvojaĝi kaj kundiskuti.

Ĉi-foje la temo de la semajno estis  

**"demandoj pri eŭropa integriĝo"**.

En la programo elstaris prelegoj de Giorgio Silfer kaj Perla Martinelli, duontaga seminarieto de la ekonomikisto Werner Bormann, laborgrupoj interalie de *Otto Gessner* pri la en eŭropo interŝtate liga koncepto de kristanismo aŭ de *Hartmut Trunte* pri la federalisma koncepto pri Eŭropo kaj la ebla rolo de Esperanto en ĝi, sed aldoniĝis multaj pliaj programeroj. Interalie en la jubilea, 20-a evento ankaŭ prezentiĝis rerigardo al la historio krei fake kaj lingve universitatnivelan internaciecan eventon por lernejanoj kaj studentoj, kia fariĝis la Internaciaj Seminarioj en Germanio.

Referencoj
----------

1. 1 2  el la seminaria broŝuro, titolita "demandoj pri eŭropa integriĝo"
**(162181) 1999 LF6** estas tre malgranda ne tre hela, ne rapide rotacianta marsrenkonta kaj terrenkonta apolona asteroido, malkovrita la 10-an de junio 1999 en la kadro de la astronomia kampanjo LINEAR (*Lincoln Near-Earth Asteroid Research*) elde la observatorio de la Laboratorio Lincoln en Socorro (Nov-Meksiko, Usono).

Orbito
------

Ĝi estas en orbitaj resonancoj 3:5 kun la Tero kaj 9:8 kun Marso.

Ĝia discentra kaj meze klinita orbito krucas tiujn de Marso kaj de la Tero.

• Ĝia marsa MOID estas 0,04504 astronomia unuo (6,738 milionoj da km),  

• ĝia tera MOID estas 0,06306 astronomia unuo (9,433 milionoj da km).

• La 7-an de oktobro 2149 ĝi pasos al 0,04792 astronomia unuo (7,169 milionoj da km) de Marso,  

• la 10-an de novembro 2179 ĝi pasos al 0,05065 astronomia unuo (7,577 miliono da kilometroj) de ĉi tiu planedo.

• La 18-an de oktobro 1917 ĝi pasis al 0,07088 astronomia unuo (10,603 milionoj da km) de la Tero,  

• la 17-an de oktobro 2086 ĝi pasos al 0,06748 astronomia unuo (10,095 milionoj da km) de nia planedo.

Eksteraj ligiloj
----------------

* Objekto ĉe Minor Planet Center angle
* Parametroj kaj simulado de orbito ĉe *JPL Small-Body Database Lookup* angle
* Objekto ĉe la datumbazo de *NEODyS-2* angle
* Objekto ĉe *Space Reference* angle

  


| Antaŭe: | Listo de asteroidoj (162001–163000) | Poste: |
| --- | --- | --- |
| (162180) 1999 KR5 | **(162181) 1999 LF6** | (162182) 1999 LY6 |
**(162740) 2000 WF6** estas marsrenkonta kaj terrenkonta amora asteroido malkovrita la 18-an de novembro 2000 en la kadro de la astronomia kampanjo LINEAR (*Lincoln Near-Earth Asteroid Research*) elde la observatorio de la Laboratorio Lincoln en Socorro (Nov-Meksiko, Usono).

Laù ĝia spektra klaso "Sq" ĝi estas "ŝtona" asteroido, konsistanta ĉefe el silikatoj de fero kaj de magnezio.

Orbito
------

Ĝi estas proksima de la orbita resonanco 1:2 kun Marso.

Ĝia tre discentra, tre klinita orbito krucas tiun de Marso kaj ĝi ekstere, malproksime tanĝas tiun de la Tero. Ĝia granda orbita klineco tenas ĝin malproksima de tiuj ĉi ambaù planedoj.

• Ĝia marsa MOID estas 0,30468 astronomia unuo (45,579 milionoj da km),  

• ĝia tera MOID estas 0,2575 astronomia unuo (38,517 milionoj da km),  

• La 12-an de decembro 1911 ĝi pasis al 0,23174 astronomia unuo (34,668 milionoj da km) de la Tero,  

• la 18-an de decembro 2027 ĝi pasas al 0,36211 astronomia unuo (54,171 milionoj da km) de la Tero,  

• la 14-an de decembro 2104 ĝi pasos al 0,27111 astronomia unuo (40,557 milionoj da km) de nia planedo.

Eksteraj ligiloj
----------------

* Objekto ĉe Minor Planet Center angle
* Parametroj kaj simulado de orbito ĉe *JPL Small-Body Database Lookup* angle
* Objekto ĉe la datumbazo de *NEODyS-2* angle
* Objekto ĉe *Space Reference* angle

  


| Antaŭe: | Listo de asteroidoj (162001–163000) | Poste: |
| --- | --- | --- |
| (162739) 2000 WS | **(162740) 2000 WF6** | (162741) 2000 WG6 |
**(162142) 1998 VR** estas tre malgranda, tre hela terrenkonta kaj venusrenkonta atona asteroido, kies spektra klaso "Sk" (indikas "ŝtonan" asteroidon, konsistanta ĉefe el silikatoj de fero kaj de magnezio.

Ĝi estis malkovrita la 10-an de novembro 1998 en la kadro de la astronomia kampanjo LINEAR (*Lincoln Near-Earth Asteroid Research*) elde la situejo de Socorro de la Laboratorio Lincoln (Nov-Meksiko, Usono).

Orbito
------

Ĝi estas proksimaj de la orbita resonanco 3:4 kun Venuso.

Ĝia discentra orbito krucas tiujn de la Tero kaj de Venuso ; ĝia granda orbita klineco tenas ĝin malproksima de nia planedo.

• Ĝia tera MOID estas 0,150297 astronomia unuo (22,484 milionoj da km),  

• ĝia venusa MOID estas 0,12568 astronomia unuo (18,801 milionoj da km).

• La 13-an de novembro 1998 ĝi pasis al 0,15283 astronomia unuo (22,863 milionoj da km) de la Tero,  

• la 16-an de novembro 2143 ĝi pasos al 0,15264 astronomia unuo (22,834 milionoj da km) de nia planedo.

• La 4-an de majo 1980 ĝi pasis al 0,14913 astronomia unuo (22,310 milionoj da km) de Venuso,  

• la 9-an de februaro 2131 ĝi pasos al 0,12586 astronomia unuo (18,828 milionoj da km) de ĉi tiu planedo.

Eksteraj ligiloj
----------------

* Objekto ĉe Minor Planet Center angle
* Parametroj kaj simulado de orbito ĉe *JPL Small-Body Database Lookup* angle
* Objekto ĉe la datumbazo de *NEODyS-2* angle
* Objekto ĉe *Space Reference* angle

  


| Antaŭe: | Listo de asteroidoj (162001–163000) | Poste: |
| --- | --- | --- |
| (162141) 1998 UQ40 | **(162142) 1998 VR** | (162143) 1998 VJ1 |
**Margaret JOHNSON**, (naskiĝis en 1919 je Kansasurbo; mortis en 1939) estis usona ĵazpianistino.

Kiel dekkelkjarulo Johnson koncertvojaĝis kun la bandoj de Harlan Leonard, en la aĝo de 15 jaroj ŝi jam direktis propran ensemblon. Jam en 1936 ŝi anstatauis Kaŭnton Basie, kiam tiu ĉi forlasis pro dungiteco en Ĉikago sian orkestron. Ankaŭ ŝi anstataŭis pianistinon Mary Lou Williams en la bando de Andy Kirk. Komence ŝi surdiskigis kun Clarence Williams, Bubber Miley, Tom Morris, Louis Armstrong kaj Sidney Bechet. Ŝi estas aŭdebla per kvar pecoj, kiujn la orkestro de Billie Holiday surdiskigis septembron de 1938 kun Lester Young, kun kiu ŝi vivis kiel vivkunulo.

Johnson estis laŭ „Jazz Rough Guide" unu el la virinaj pioniroj en ĵazo, oni nomis ŝin „Countess" (kontino) aŭ eĉ „Queenie" (reĝino). Ŝi estis fortoplena muzikisto, kiel stilo memoras kaj al tiu de kaj ankaŭ al tiu de Earl Hines. Ŝi mortis pro tuberkulozo.

Fonto
-----

Artikolo pri Margaret Johnson, en: Ian Carr k.a. Jazz Rough Guide. Stutgarto; Vajmaro: Metzler 1999.
Busto de Agrippa en la Kapitolaj muzeoj en Romo
**Marcus Vipsanius AGRIPPA**, aŭ simple Agripo, (naskiĝinta en 64 aŭ 63 a.K. en Arpino aŭ Dalmatia, murdita en 12 en Kampanio) estis romia batalestro.

Vivo
----

Estante amiko kaj bofilo de Cezaro Aŭgusto li estis - malgraŭ ke lia origo ne estis nobla - daŭre en intima rilato kun Oktaviano. Lin li akompanis, post la mortigo de Julio Cezaro, al Romo. Li iĝis ties konsiliisto en ĉiuj gravaj aferoj kaj havis la plej grandajn meritojn en la venkoj por kiuj li organizis nove la mararmeon.

Cezaro Aŭgusto komisiis al li la plej altajn honorigajn postenojn kaj magistratojn kaj igis lin edzinigi lin la filinon Julia (post la morto de Marcellus). Agrippa estis du fojojn konsulo farante multon por la plibeligo de la urbo kaj la sanigaj instalaĵoj. Balnejoj, la Panteono, akveduktoj kaj stratoj portis lin nomon. Sed ankaŭ en la de li administritaj provincoj li konstruigis multajn konstruaĵojn kiujn li prezentis poste al Cezaro Aŭgusto sur granda mondomapo. Li murditis por ne endaĝerigi la tronpretendo de Tiberio.

Idoj
----

Vipsania, filino el la unua geedziĝo, iĝis edzino de Tiberio. Kun Julia havis Agrippa tri filojn (Caius Caesar, Lucius Caesar kaj Agrippa Postumus) kaj du filinojn (Vipsania Agrippina, kiu nuptis Germanicus kaj estis la patrino de Kaligulo, kaj Julia). Imponan buston de li oni trovis en 1792 en Gabii kiu nun spekteblas en Parizo.

Vidu ankaŭ
----------

* *Caesaraugusta*
* Odeono de Agripo

Literaturo
----------

* Frandsen: *Marcus Vipsanius Agrippa*, Altona 1836
* Motte: *Étude für Marcus Agrippa*, Gent 1872

Fonto
-----

Meyers Großes Konversations-Lexikon, Band 1. Leipzig 1905, p. 180, kio legeblas tie ĉi interrete.

* Marcus Vipsanius Agrippa en la Vikimedia Komunejo (Multrimedaj datumoj)
* Kategorio Marcus Vipsanius Agrippa en la Vikimedia Komunejo (Multrimedaj datumoj)



|  |  |
| --- | --- |
| Bibliotekoj | * PeEnEo: 585217
* GND: 118501097
* LCCN: n85017329
* VIAF: 34891784, 251027056, 2874162723655561290001 6352894, 34891784, 251027056, 2874162723655561290001
* ISNI: 0000 0001 1590 0069
* LIBRIS: 226188
* SUDOC: 028287185
* BNF: 120153836
* ULAN: 500240655
* ICCU: RLZV024622
* BNE: XX1412141
 |
**(162120) 1998 SH36** estas marsrenkonta, terrenkonta kaj venusrenkonta apolona asteroido, rigardita kiel potence danĝera objekto.

Ĝi estis malkovrita la 27-an de septembro 1998 en la kadro de la astronomia kampanjo LINEAR (*Lincoln Near-Earth Asteroid Research*) elde la situejo de Socorro de la Laboratorio Lincoln (Nov-Meksiko, Usono).

Orbito
------

Ĝi estas proksimaj de la orbita resonanco 5:3 kun Marso.

Ĝia discentra orbito krucas tiujn de Marso, de la Tero kaj de Venuso kun danĝere febla orbita klineco :

• Ĝia marsa MOID estas 0,07529 astronomia unuo (11,263 milionoj da km),  

• ĝia tera MOID estas 0,01204 astronomia unuo (1,8009 miliono da km),  

• ĝia venusa MOID estas 0,01546 astronomia unuo (2,313 milionoj da km).

• La 12-an de oktobro 1939 ĝi pasis al 0,07781 astronomia unuo (11,640 milionoj da km) de Marso,  

• la 4-an de novembro 2159 ĝi pasos al 0,07548 astronomia unuo (11,292 miliono da kilometroj) de la ruĝa planedo.

• La 11-an de oktobro 2159 ĝi pasis al 0,01474 astronomia unuo (2,205 milionoj da km) de la Tero,  

• la 12-an de oktobro 2057 ĝi pasos al 0,01153 astronomia unuo (1,725 miliono da km) de nia planedo.

• La 21-an de aprilo 2001 ĝi pasis al 0,01878 astronomia unuo (2,809 milionoj da km) de Venuso,  

• la 9-an de marto 2178 ĝi pasos al 0,01942 astronomia unuo (2,905 milionoj da km) de ĉi tiu planedo.

Eksteraj ligiloj
----------------

* Objekto ĉe Minor Planet Center angle
* Parametroj kaj simulado de orbito ĉe *JPL Small-Body Database Lookup* angle
* Objekto ĉe la datumbazo de *NEODyS-2* angle
* Objekto ĉe *Space Reference* angle

| Antaŭe: | Listo de asteroidoj (162001–163000) | Poste: |
| --- | --- | --- |
| (162119) 1998 SV34 | **(162120) 1998 SH36** | (162121) 1998 SD61 |
Ĉi tiu artikolo estas verkita en Esperanto-Vikipedio kiel la unua el ĉiuj lingvoj en la tuta Vikipedia projekto.

**María Rafaela URUEÑA ÁLVAREZ** naskiĝis la 20-an de junio 1942 en Bilbao. Ŝi studis en Valladolid, kie ŝi diplomiĝis pri juro en la samnoma fakultato de la Universitato de Valladolid. En 1979 ŝi doktoriĝis pri juro kaj ekde 1986 ŝi estas profesorino pri internacia juro kaj internaciaj rilatoj en la Universitato de Valladolid.

Rafaela Urueña estas aŭtorino de diversaj libroj kaj artikoloj pri medio-protektado kaj pri juro de la maro. Ŝi estas membro de la Katedro "Jean Monnet" pri eŭropunia juro kaj fondinta membro de la Instituto de Eŭropaj studoj en la sama universitato. Ekde 1960 ŝi aktivas en la Esperanto-movado, unue en la loka kaj poste en la nacia kaj internaciaj movadoj. De 1978 ĝis 1984 ŝi estis prezidantino de Hispana Esperanto-Federacio. En 1998 prezidis la organizan komitaton de la 57ª Hispana Kongreso de Esperanto okazinta en Valladolid.

Dum pluraj jaroj ŝi prelegis pri juraj temoj en la kadro de Internacia Kongresa Universitato dum pluraj UK kaj estis la rektorino de IKU dum la Universala Kongreso okazinta en 1993 en Valencio. 

Aŭtoro de multaj libroj kaj artikoloj en la hispana, i.a. pri medio-protektado kaj juro de la maro, ŝi publikigis krome la Esperanto-librojn *ABC de la Eŭropa Unio: Enkonduko en la eŭropan juron* (1997) kaj *Eŭropa Unio, paŝon post paŝo* (2014). En 2016 aperis ŝia enkonduka eseo en la libreto eldonita de UEA kun pluraj internaciaj traktatoj, *Fundamento de la Homaj Rajtoj*. Ŝi estas la Honora Prezidanto de la UEA-laborgrupo "Esperanto por UN", kaj dumviva asociita membro de AIS San Marino. Post la refondo de internacia faka asocio pri juro (post la forpaso de d-ro Ivo Lapenna), ŝi estis prezidanto de Jura Esperanto-Asocio (EJA) ekde 1991 ĝis 1995, kaj denove kun la sama posteno ekde 2010 ĝis 2015. Nun ŝi estas Sekretario de Internacia Jurista Esperanto-Asocio (IJEA).

Urueña Álvarez estas dumviva asociita membro de AIS San-Marino. La 5-an de oktobro 2010 ŝi honoriĝis per la premio Ada Fighiera-Sikorska..
En la 103a Universala Kongreso en Lisbono ŝi estis elektita Honora Membro de UEA.

Referencoj
----------

1. ↑  En la UEA-katalogo
2. ↑  foto pri la premiiĝo de *María Rafaela Urueña Álvarez* en 2010
3. ↑  Gazetara Komuniko de UEA
Marina Vlady dum prezento de sia libro *Le Fol Enfant* en Strasburgo (2009)
Marina Vlady en *Avant le déluge* [Antaŭ la diluvo] (1954) 2-a persono de maldekstre
**Marina VLADY** [VlaDI] estas pseŭdonomo de franca aktorino, kiu naskiĝis la  10-an de majo 1938(nun 1938-05-10) (85‑jara) en Clichy-la-Garenne [kliŜIlagaREN] en la pariza ĉirkaŭurbo sub la nomo Catherine Marina de POLIAKOFF-BAIDAROFF.

Jam dum sia infaneco, ŝi debutis kiel baletistino en la pariza operejo. En la 1950-aj jaroj ŝi aktoris en italaj, francaj kaj germanaj filmoj, ludante tentajn adoleskinojn.
"*La Sorĉistino*" [La Sorcière], filmo de 1955, havis grandan sukceson ĉe la publiko. Ŝi havigis al si la premion pro la ĉefroloj en "*L'ape regina*" [La Abelreĝino] de Marco Ferreri kaj la premion por aktorinoj dum la Festivalo de Cannes en 1963 kaj nomumon por la Ora-Globo-trofeoj (*Golden Globe*).

En 1967 ŝi ĉefrolis en la filmo de Jean-Luc Godard "*Du aŭ tri umoj, kiujn mi scias pri ŝi*" [Deux ou trois Choses que je sais d'elle]. Dank'al ŝia rolo en "*La Tempo por vivi*" [Le Temps de vivre], ŝi gajnis la Kristalan Stelon (Etoile de Cristal) en 1970.

Ŝi estis la edzino de Robert Hossein, franca aktoro kaj reĝisoro, kun kiu ŝi havas du infanojn: Pierre kaj Igor, poste la edzino de Jean-Claude Brouillet, kun kiu ŝi havas unu infanon: Vladimir.

Post sia divorco ŝi edziniĝis al la sovetia aktoro kaj kantisto Vladimir Visockij kaj vivis kun li dum dek du jaroj ĝis lia morto en 1980. En 1987 ŝi eldonis rememoraĵojn pri li, kaj la libro *"Vladimir aŭ la rompita flugo"* (eldonita en pluraj lingvoj) – furoris en Sovetunio.

Dum dudek tri jaroj ŝi vivis poste kun Léon Schwartzenberg. Je la 5-a de aprilo 1971 ŝi troviĝis inter 343 subskribintoj de la tielnomata manifesto de 343 fiulinoj (Manifeste des 343 salopes), kiu aperis en la gazeto "*Le Nouvel Observateur*".

Ŝi estas la fratino de la aktorinoj Odile **V**ersois, Hélène **V**allier kaj Olga **V**aren: laŭ artikolo de la gazeto "*Paris-Match*" de la 11-a de junio 1955 la unua litero "V" de la kvar pseŭdonomoj estus simbolo por la V de VENKO.

Marina Vlady en 1996

Eksteraj ligiloj
----------------

* Kategorio Marina Vlady en la Vikimedia Komunejo (Multrimedaj datumoj)

* Marina Vlady ĉe Interreta filma datumbazo (angle)


|  |  |
| --- | --- |
| Bibliotekoj | * PeEnEo: 225074
* GND: 119042908
* LCCN: n79140808
* VIAF: 110056447
* ISNI: 0000 0001 2103 8209, 0000 0003 6863 6067, 0000 0003 6863 6083, 0000 0003 6863 6075
* SUDOC: 027189031
* BNF: 119285984
* MBA: 079fb563-3481-41f1-b46a-08a9356a115e
* NLA: 35173589
* NDL: 00476652
* BIBSYS: 90851727
* NKC: mzk2005269574
* BNE: XX1640490
 |
***Mario & Luigi: Bowser's Inside Story*** (angle), ankaŭ nomata ***Mario & Luigi RPG 3*** (japane) (マリオ&ルイージRPG3!, *Mario ando Ruīji Āru Pī Jī Surī*?) estas rolluda aventura videoludo kreita de AlphaDream kaj eldonita de Nintendo por la videoludilo Nintendo DS en 2009.

La intrigo de la ludo koncernas Mario kaj Luigi, kiuj estas inhalitaj en la korpon de ilia longtempa malamiko, Bowser. La fratoj Mario lernas kiel helpi Bowser, kiu ne scias pri ilia ĉeesto, ĉar li batalas kontraŭ Fawful, kiu ekregis Mushroom Kingdom.

La ludado koncentriĝas sur la kunlaborado de la triopo, kiu uzas siajn specifajn kapablojn por solvi puzlojn kaj batali malamikojn kaj tiel progresi tra la ludo.

*Bowser's Inside Story* unue estis anoncita en la 2-a de oktobro 2008 dum amaskomunikila konferenco de Nintendo en Tokio.

Referencoj
----------

1. ↑   Nintendo Reveals Punch-Out!! Wii, Sin and Punishment 2, and More. 1UP.com. Arkivita el la originalo je 2016-03-08.

  Arkivita kopio. Arkivita el la originalo je 2016-03-08. Alirita 2017-10-22.

* Kategorio Mario & Luigi: Bowser's Inside Story en la Vikimedia Komunejo (Multrimedaj datumoj)
**Mario TERÁN** estis la bolivia soldato kiu pafis laŭ ordo de la generaloj René Barrientos kaj Alfredo Ovando al Ernesto Guevara, la "Che", kaŭzante al li la morton la 9-a de oktobro de 1967, en la publika lernejo de la komunumo de La Higuera (proksime de la urbo de Vallegrande, en la Sankta Kruco, Bolivio). Terán pafis kontraŭ la revoluciulo, post kiam ĉi tiu prononcis siajn lastajn vortojn kiuj laŭdire estis la jenaj: «Sereniĝu kaj direktopafu bone! Tuj vi mortigos viron!». La ordono de ekzekuto venis de la prezidento de Bolivio, la generalo René Barrientos. La grado de impliko de la CIA en ĉi tiu decido estas ankoraŭ malfermita al debato.

Kurioze estos kuracistoj kubaj kiuj en 2007 redonos la vidkapablon al Terán en la kadro de unu el la kampanjoj de solidareco kun la bolivia registaro de Evo Morales. La novaĵo estis diskonigita de la kuba oficiala ĵurnalo Granma en la jaríĝo de la morto de Guevara.

Referencoj
----------

1. ↑   Pasajes y personajes de la guerrilla de Ñancahuazú, Víctor Montoya

|  |  |
| --- | --- |
| Bibliotekoj | * PeEnEo: 329883
 |
Historio > Italio > Mario ROATTA < Hispana enlanda milito

---

**Generalo Mario ROATTA**, devena el malnova nobela familio el Mondovi (konata ekde la 10-a jarcento), naskiĝis 1887 en Modeno, mortinta en 1968 en Romo). Dum la Unua mondmilito esti armea ambasadhelpanto en Varsovio. Iĝis kolonelo en 1930. en 1934 iĝis ĉefo de SIM (la faŝismaj Sekretaj Servoj).   

Li komandis la intervenkorpuson sendita de la fascista Italio en la Hispana enlanda militon.  

Poste partoprenis la militpaŭzajn pritraktadojn inter Italio kaj Francio en 1940. Iĝis en 1942 staboĉefo de la itala armeo, sed poste li komandas la 2-an Armeon dum ties militagoj en Kroatio (tiam Jugoslavio); li tiam admonas siajn virojn: "apliki la ordonojn sen vanta kompato", kaj fakte la kontraŭpersekuto al la Jugoslava gerilo estis teruriga. (kvankam iuokaze li protektis aron da judoj, kiujn la germanoj deziris irigi en la nazi-aj ekstermejoj)  

Novembre 1943 li denove estas staboĉefo kaj
estis enlandorda ministro de Mussolini, mitralo en mano li protektis la fuĝon de la itala reĝo en 1943.

Post la milito li estis juĝata pro militkrimoj.

* Kategorio Mario Roatta en la Vikimedia Komunejo (Multrimedaj datumoj)



|  |  |
| --- | --- |
| Bibliotekoj | * PeEnEo: 18276
* GND: 129407259
* LCCN: n88625787
* VIAF: 65085562
* ISNI: 0000 0000 7871 475X
* SUDOC: 113926928
* BNF: 171522727
* NLA: 36474592
* ICCU: LO1V046443
* BNE: XX1419327
 |



Ĉi tiu artikolo estas verkita en Esperanto-Vikipedio kiel la unua el ĉiuj lingvoj en la tuta Vikipedia projekto.
Antikva Buick (1955).
Buick 1916.
**Buick** estas firmao kaj marko de aŭtomobiloj de Usono fondita en 1903 kaj propraĵo de la industria grupo General Motors ekde la fondo de tiu, en 1908. Ekde la komenco de General Motors, la modeloj de Buick estis luksa kategorio, super la ĉefaj stabilaj markoj de General Motors kiel Chevrolet, Pontiac kaj Oldsmobile, kvankam sub la mejloŝtono, nome la divizio Cadillac. Ĝia ĉefa konkurencanto estis la marko Mercury, de la rivala grupo nome Ford Motor Company.

La aŭtoj Buick estis venditaj preskaŭ nur en Usono kaj Kanado, kuon malmultaj esceptoj. En Meksiko la marko alvenis en 1921, kaj estis tie ĝis 1996 kiam oficiale retiriĝis (Century Limited). La marko havis ankaŭ iom fortan vendadon en Ĉinio. Aktuale, la Buick ne estas vendataj en Eŭropo, sed fabrikoj kiel Opel en Germanio​ fabrikas modelojn Buick por estis eksportitaj al Usono.

La logoo de Buick, nomita Trishield ("triobla ŝildo"), konsistas el tri ŝildoj liniigitaj diagonale: tiu maldekstra ruĝa, tiu centra blankaj kaj tiu dekstra griza aŭ blua.

Referencoj
----------

1. ↑  «Opel continuará fabricando Buick para Estados Unidos». EL MUNDO.  Konsultita la 14an de januaro 2018.

Vidu ankaŭ
----------

* Walter Chrysler

* Kategorio Buick en la Vikimedia Komunejo (Multrimedaj datumoj)
**La kompatemo de Tito** (originala titolo en itala, ***La clemenza di Tito***) estas serioza opero duakta kun muziko de Wolfgang Amadeus Mozart kaj libreto en itala de Caterino Tommaso Mazzolá, bazita sur Pietro Metastasio. Ties numero estas KV 621.

Titolpaĝo de la libreto de *La clemenza di Tito*.Ĝi estis komponita por la kronigo de Leopoldo la 2-a de Aŭstrio kiel reĝo de Bohemio. Ĝi montras la bildon de rekta reganto sed kompatema kun sia popolo, eĉ antaŭ murdoklopodo kontraŭ li mem preparita de Vitelia kaj realigita de Seksto, lia amiko. La agado de Tito okazas en Romo, en la epoko de la Romia Imperio.

Ĝi estis premierita en la Nacia Teatro de Prago la 6an de Septembro 1791. Estas "drama serio per musica", kun teksto en itala.

* Kategorio La clemenza di Tito en la Vikimedia Komunejo (Multrimedaj datumoj)



|  |  |
| --- | --- |
| Bibliotekoj | * PeEnEo: 742138
* GND: 300107242
* LCCN: n81133614
* VIAF: 178216540
* LIBRIS: 282947
* SUDOC: 03105188X
* BNF: 13915322p
* NLA: 35782170
 |
***Liaj Mallumaj Materialoj*** estas eposa trilogio de fantaziismaj romanoj de Philip Pullman konsistanta el *Polusa aŭroro (romano)* (1995, publikigita kiel *La Ora Kompaso* en Nordameriko), *La Subtila Tranĉilo* (1997), kaj *La Sukcena Binoklo* (2000). Ĝi sekvas la maturiĝon de du infanoj, Lyra Belacqua kaj Will Parry, dum ili vagas tra serio de paralelaj universoj. La romanoj gajnis kelkajn premiojn, inkluzive de la Carnegie Medalo en 1995 por *Polusa aŭroro* kaj en 2001 la *Whitbread Book of the Year* (Whitbreadlibro de la Jaro) por *La Sukceno-Binoklo*.

*Liaj Mallumaj Materialoj* estis surmerkatigita al junaj plenkreskuloj, kvankam Pullman skribis kun neniu celgrupo en menso. La fantazielementoj inkludas sorĉistinojn kaj kirasajn blankajn ursojn; la trilogio ankaŭ aludas al konceptoj de fiziko, filozofio kaj teologio. Ĝi funkcias parte kiel rerakontado kaj inversigo de la eposa *Paradise Lost* de John Milton, kie Pullman laŭdas la homaron pro tio kion Milton vidis kiel ĝia plej tragedia mispaŝo: la prapeko. La serio altiris konflikton pro sia kritiko de religio.

La Londona Reĝa Nacia Teatro enscenigis du-partan adaptadon de la serio en 2003-2004. New Line Cinema publikigis filmadaptigon de *Polusa aŭroro*, nome La Ora Kompaso, en 2007. Pullman sekvis la trilogion per du pli mallongaj libroj metitaj en la sama universo, *Lyra's Oxford* (2003) kaj *Once Upon a Time in the North* (2008). *La Belle Sauvage*, la unua libro en nova trilogio, *La Libro de Polvo*, estis publikigita la 19an de oktobro 2017.

Referencoj
----------

1. ↑  Robert Butler. "An Interview with Philip Pullman",  *The Economist*, 3 December 2007. Kontrolita 10a de julio 2008.

 Arkivigite je 2008-03-05 per la retarkivo Wayback Machine  Arkivita kopio. Arkivita el la originalo je 2008-03-05. Alirita 2020-01-21.
2. ↑  Freitas, Donna.  (2007) *Killing the imposter God: Philip Pullman's spiritual imagination in His Dark Materials*. San Francisco, CA: Wiley, p. 68–9. ISBN 978-0-7879-8237-9.

* Kategorio Liaj Mallumaj Materialoj en la Vikimedia Komunejo (Multrimedaj datumoj)
***Esperanto-Praktiko*** estis germana Esperanto-gazeto.

Tuj post la unua mondmilito Friedrich Ellersiek povis efektivigi planon, kiun li jam havis antaŭ la milito, nome: eldoni gazeton *Esperanto-Praktiko* por beletristiko kaj pliperfektigo. De jan./febr. 1919 ĝis nov./dec. 1921 *Esperanto-Praktiko* aperis monate en Esperanta kaj germana lingvoj kaj enhavis krom lingvaj demandoj kaj literaturo ankaŭ ekzercojn en germana lingvo kaj Esperanto; formato 23x15, 16-24 p. De jan.1923 ĝi fariĝis internacia gazeto kun formato 24x17. Pro la malfavora ekonomia situacio *Esperanto-Praktiko* de okt. 1923 fariĝis parto en *Germana Esperantisto.* En jan. 1927 *Esperanto-Praktiko* fariĝis denove memstara, formato ĝis dec. 1928: 24x17 kaj de jan. 1929-dec. 1931: 22x14; paĝnombro: 1927-31: 16-20.

Recenzo
-------

|  |
| --- |
|  |
| Citaĵo | 

|  |
| --- |
| **„** Ĉi tiu „Instrua kaj literatura gazeto monata por perfektigo en la lingvo internacia", kiu la unuan fojon estis eldonata jam en 1919 kaj de germana inflacia tempo ĝis nun aperis en la kadro de „Germana Esperantisto", de l’ januaro nunjara denove aperas memstara. Ĉefredaktoro Ellersiek, respondeca red. Behrendt. Ĉi tiuj nomoj garantias bonan enhavon. **"** |
| — Aŭstria Esperantisto n029 (feb 1927) |

 |

* Esperanto-Praktiko en Vikifontaro (Universala biblioteko)



|  |  |
| --- | --- |
|  Kopirajto | Ĉi tiu artikolo baziĝas (parte aŭ tute) sur artikolo el la **Enciklopedio de Esperanto**.

---

La originala teksto kontroleblas en interreta arkivo de la fonto. |
*Marks and Spencer* en Leeds en 2010.
**Marks and Spencer** (konata ankaŭ laŭ mallongigo **M&S**) estas plurnacia brita entrepreno okupita pri la pomalgrana komerco kun sidejo en Westminster, Londono. Ĝia valoro aperas en la Borso de Londono kiel parto de la indico FTSE 100.

Ĝi specialiĝas en vendado de vestaĵoj, produktoj por la hejmo kaj luksaj manĝoproduktoj. M&S estis fondita en 1884 fare de Michael Marks kaj Thomas Spencer en Leeds.

En 1998, M&S estis la unua brita pomalgrandisto kiu akiris netan profiton (antaŭ impostopago) supera al mil miljonoj de pundoj,,​ sed poste okazis subita malpliiĝo surprize por la propra kompanjo, ĝiaj akciuloj kaj la ekonomikaj analizistoj.

M&S havas 852 vendejojn en Unuiĝinta Reglando, kaj nombrajn eksterlandajn vendejojns: nome 52 en Barato, 48 en Turkio, 37 en Rusio, 27 en Grekio, 17 en Irlando, 14 en Francio, 11 en Pollando, 1 en Malto, 6 en Hungario kaj Finnlando kaj 5 en Hispanio.

Notoj
-----

1. ↑  «Marks & Spencer profits top expectations». BBC News. 19a de majo 1998. Konsultita la 7an de novembro 2009.

* Kategorio Marks & Spencer en la Vikimedia Komunejo (Multrimedaj datumoj)



|  |  |
| --- | --- |
| Bibliotekoj | * PeEnEo: 813277
* GND: 2082336-8
* LCCN: n50071321
* VIAF: 158248557
* ISNI: 0000 0001 2193 7036
* SUDOC: 034479112
* BNF: 12122148s
* NKC: pna2009514532 ko2009529847, pna2009514532
 |
**Marianne KRENCSEY** [krenĉei], laŭ hungarlingve kutima nomordo **Krencsey Marianne** estis hungara aktoro, voĉoaktoro kaj reĝisoro. Ŝia dua edzo estis Károly Makk.

Marianne Krencsey naskiĝis la 9-an de julio 1931 en Rákoscsaba. Ŝi mortis la 30-an de marto 2016 en Novjorko.

Biografio
---------

Marianne Krencsey frekventis Teatran kaj Filman Altlernejon pri reĝisorado inter 1951-1955 en Budapeŝto, sed pro miskompreno nur post 2 jaroj ŝi ricevis diplomon. Tiam startis la eksperimenta Hungara Televizio, kie ŝi ricevis taskojn, dume ŝi havis rolojn en filmoj kaj teatroj. Baldaŭe ŝi aliĝis al Teatro de Kecskemét, Teatro Szigligeti (Szolnok), Nacia Teatro (Pécs), Teatro József Attila. Ŝia unua edzo estis Károly Makk, la dua estis kuracisto. Ili duope forlasis la landon en 1966 al Novjorko, kie ŝi naskis filon. En la malfruaj 1980-aj jaroj ŝi foje vizitis Hungarion. Ŝi ricevis premion en 2008.

Ŝi verkis ankaŭ libron kaj reĝisoradis teatraĵojn.

Ŝiaj roloj (elekto)
-------------------

* 22 kinejaj filmoj inter 1954-1966, Liliomfi, 1954; *Az aranyember* (La orohomo), 1962; Nuda diplomato, 1963
* 3 televiziaj filmoj (ankaŭ serioj) inter 1961-1998
* diversaj teatraj roloj, ekzemple William Shakespeare: Somermeznokta sonĝo - Hermia

Fontoj
------

* Hungara Vikipedio

* Kategorio Marianne Krencsey en la Vikimedia Komunejo (Multrimedaj datumoj)
**Julius PATZELT** (pacelt) (naskiĝis la 9-an de majo 1857 en Groß-Schönau, Germanio - hodiaŭ Velký Šenov en Ĉeĥio - mortis la 17-an de januaro 1927 en Obergrund, Ĉeĥoslovakio, hodiaŭ Horní Podluží en Ĉeĥio), estis ĉeĥoslovaka germana esperantisto. In estis konata sub la kromnomo
„Tausendkünstler" (La ĉielertulo), la GEL-organo "Marto" nomis lin PAZELT , ekz. en la nekrologo, 1927, n-ro 2, p. 9.

Profesie li estis horloĝisto kaj fortepiana agordisto.

Agado por Esperanto
-------------------

Pioniro de Esperanto en Aŭstrio-Hungarujo, vera apostolo en norda Bohemujo. Korespondis kun Zamenhof. Fondis multajn grupojn kaj gvidis konstante kursojn. Eldoninto de l' gazeto: La migranto kaj de pluraj Esperanto-lerniloj. Sur lian tombon en la tombejo de Horní Podluži GEL starigis monumenton. Sur la tomboŝtono estas surskribo: **Julius Pazelt, \* 9. V. 1857, 17. I. 1927, (stelo), Per laboro al honoro!, Bund deutscher Esperantisten seinem Vorkämpfer.**

* Tombo de Julius Patzelt en Horní Podluží (Ĉeĥio)Tombo de Julius Patzelt en Horní Podluží (Ĉeĥio)
* Tombejo de Horní Podluží, kie Julius Patzelt estas enterigitaTombejo de Horní Podluží, kie Julius Patzelt estas enterigita

Eksteraj ligiloj
----------------

* Artikolo pri Patzelt en *La Marto*

|  |  |
| --- | --- |
|  Kopirajto | Ĉi tiu artikolo baziĝas (parte aŭ tute) sur artikolo el la **Enciklopedio de Esperanto**.

---

La originala teksto kontroleblas en interreta arkivo de la fonto. |
**(162922) 2001 OY13** estas marsrenkonta, terrenkonta kaj venusrenkonta apolona asteroido, rigardita kiel potence danĝera objekto.

Ĝi estis malkovrita la 19-an de julio 2001 en la kadro de la astronomia kampanjo LONEOS (*Lowell Observatory Near-Earth-Object Search*) elde la Stacio Anderson Mesa de la Observatorio Lowell, proksime de Flagstaff (Arizono, Usono).

Orbito
------

Ĝi estas en orbitaj resonancoj 2:3 kun la Tero kaj 5:4 kun Marso.

Ĝia tre discentra, iom klinita orbito krucas tiujn de Marso kaj de la Tero, kaj ekstere malproksime tanĝas tiun de Venuso. Ĝia suprenira nodo estas danĝere proksima de la tera orbito.

• Ĝia marsa MOID estas 0,08029 astronomia unuo (12,011 milionoj da km),  

• ĝia tera MOID estas 0,01365 astronomia unuo (2,0418 milionoj da km),  

• ĝia venusa MOID estas 0,15466 astronomia unuo (23,137 milionoj da km).

• La 30-an de aŭgusto 1964 ĝi pasis al 0,09473 astronomia unuo (14,171 milionoj da km) de Marso,  

• la 5-an de aprilo 2034 ĝi pasas al 0,08344 astronomia unuo (12,482 milionoj da km) de Marso,  

• la 19-an de oktobro 2088 ĝi pasos al 0,09727 astronomia unuo (14,551 miliono da kilometroj) de la ruĝa planedo.

• La 12-an de julio 1945 ĝi pasis al 0,03859 astronomia unuo (5,773 milionoj da km) de la Tero,  

• la 11-an de julio 2060 ĝi pasos al 0,02600 astronomia unuo (3,890 milionoj da km) de nia planedo.

Eksteraj ligiloj
----------------

* Objekto ĉe Minor Planet Center angle
* Parametroj kaj simulado de orbito ĉe *JPL Small-Body Database Lookup* angle
* Objekto ĉe la datumbazo de *NEODyS-2* angle
* Objekto ĉe *Space Reference* angle

| Antaŭe: | Listo de asteroidoj (162001–163000) | Poste: |
| --- | --- | --- |
| (162921) 2001 OL11 | **(162922) 2001 OY13** | (162923) 2001 OH24 |
**La islama 100: La vivoj, pensoj kaj atingoj de la plej influaj islamanoj en historio** estas libro verkita de Mahometo Mojlum Khan kaj eldonita en 2008 de Kube Eldonado, enlistiganta la biografiojn de la 100 plej influaj islamanoj en historio.

Superrigardo
------------

La islama 100 estas provo esplori islaman historion tra la vivoj, pensoj kaj atingoj de selekto el la plej influaj islamanoj. La libro estas antologio de biografioj de 100 influaj islamaj famuloj kiun la aŭtoro selektis laŭ ilia influo sur islamanoj dum 15 jarcentoj de islamo.

Influo estas bazita sur iliaj kontribuaĵoj kaj atingoj, kiuj estis la ĉefaj kriterioj por la selekto kaj inkluzivo en la libro. Khan mezuris la influon de persono ekzamenante iliajn vivojn kaj pensojn kaj poste taksis la naturon de ilia kontribuaĵo esplorante kion ili efektive faris kaj kio estis speciala aŭ eksterordinara pri iliaj faroj, agoj kaj plenumoj. Tiel faranta, li asertas esti kapabla determini ĉu iliaj kontribuaĵoj kaj atingoj faris de ili naciajn, regionajn aŭ internaciajn personecojn kaj ke li povus taksi la intelektan, socian, politikan, ekonomian aŭ kulturan gravecon, valoron kaj efikon de iliaj kontribuaĵoj kaj atingoj super la forpaso de la tempo.

Esplorante la ideojn, pensojn kaj atingojn de la vivoj de 100 plej influaj islamaj regantoj kaj konkerintoj, religiaj scienculoj kaj filozofoj, verkistoj kaj literaturaj gravuloj, sciencistoj kaj esploristoj, militistaj generaloj kaj liberecaj batalantoj, reformistoj kaj edukistoj, ĉi tiu libro traktas islaman pensadon, historion, kulturon kaj civilizacion.

Enhavo
------

La elekto de la aŭtoro estas reprezenta por ĉiuj periodoj de la alveno de islamo al la modernaj tempoj. Ili apartenas al vasta areo kaj iliaj kontribuaĵoj kovris ĉiujn kampojn de homa scio.

La 100 plej influaj islamanoj inkluzivas 20 famulojn de modernaj tempoj. La 100 nomoj inkluzivas : Abū Ḥanīfa, Al-Ghazali, Ibn Arabi, Mahometo Ali Jinnah, Mustafa Kemal Atatürk, Sir Muhammad Iqbal, Abul 'La Maududi kaj Malcolm X. Inter la 100, la aŭtoro enlistigis nur kvar virinojn, ‘'Ishah bint Abu Bakr, Khadīja bint Khuwaylid, Fatimah kaj Rābiʻah al-ʻAdawiyya al-Qaysiyya.

La libro finas kun kronologia listo de la ĉefaj eventoj en islama historio, elektita bibliografio kaj du indeksoj, unu el nomoj kaj lokoj kaj la alia de ideoj kaj konceptoj. Ĝi estas facile legebla kaj la aŭtoro evitis uzi teknikan lingvon aŭ nenecesan jargonvortoj. La islama 100 celas unuavice studentojn kaj laikajn legantojn.

Bibliografio
------------

(angla) Muhammad Mojlum Khan, The Muslim 100: The Lives, Thoughts and Achievements of the Most Influential Muslims in History, Kube Publishing Ltd, 2008, 459 p. ISBN 1847740065, OCLC 238604128

Referencoj
----------

1. ↑  Elshayyal, M. F, "Book Review - One hundred influential Muslim personalities", '**The Muslim News'**, 26a de Septembro 2008. Kontrolita 1a de Julioy 2013.

 Arkivigite je 2013-10-01 per la retarkivo Wayback Machine  Arkivita kopio. Arkivita el la originalo je 2013-10-01. Alirita 2017-07-04.
2. ↑  Ŝablona eraro: la argumento **titolo** estas bezonata.
**Markaz** estas vilaĝo kun titolo vinvilaĝo en Hungario, en regiono **Norda Hungario**, en departemento Heves, en subregiono de Gyöngyös.

Panoramo de Markaz el la iama fortikaĵo

Bazaj informoj
--------------

* Areo: 26  km²
* koordinatoj de Tutmonda loktrova sistemo: 47.8213/20.0557
* Loĝantaro: 1890
* Poŝtkodo: 3262
* Telefonprefikso: 37

Situo
-----

La vilaĝo situas sur malebenaĵo sur piedoj de Mátra, laŭ traira flankovojo. Gyöngyös kaj Parád troviĝas po 14 km-ojn.

Historio
--------

La unua mencio devenis el 1332. Ekde la 15-a jarcento la loĝantaro okupiĝas pri vinkulturo. Sur montopinto 460 m-ojn alta fortikaĵo konstruiĝis. Dum la tuta turka erao la vilaĝo estis senhoma. En 1742 slovakoj kaj hungaroj refondis la komunumon. Dum la socialismo kolĥozo funkciis. Markaz apartenas al vinregiono de Gyöngyös.

Vidindaĵoj
----------

* katolika preĝejo omaĝe al Senmakula Koncipiĝo de 1910, koordinatoj: 47.8277/20.055
* malnova loĝdomo el la 1870-aj jaroj
* kapelo el la 18-a jarcento
* akvorezervujo 14 m-ojn profunda por fiŝkaptistoj kaj boatantoj
* ruino de la fortikaĵo
* lago kun varmoakva fonto

* Kategorio Markaz en la Vikimedia Komunejo (Multrimedaj datumoj)